सुविधाएं नहीं, फिर भी वसूल रहे टोल
कब्रिस्तान वाले मोड़ पर सड़क उखड़ चुकी है।
झाबुआ कुक्षी स्टेट हाईवे क्रमांक 39 का मामला
भास्कर संवाददाता | राणापुर
झाबुआ कुक्षी स्टेट हाईवे क्रमांक 39 पर सुविधाओं का अभाव होने के बावजूद टोल वसूली की जा रही है। झाबुआ-राणापुर के बीच सारे संकेतक टूट गए हैं। कई जगह सड़क बनाते समय सिलकोट नहीं किया गया। कुछ जगह गिट्टी उखड़ कर बाहर आ जाने से वाहन चालक परेशान हो रहे हैं। राणापुर में कब्रिस्तान वाले मोड़ की सड़क कब की उखड़ चुकी है, इसकी मरम्मत की ओर निर्माण कंपनी का ध्यान नहीं है। कागझर में पूरे मोड़ पर गिट्टी फैली हुई है। जिसके चलते यहां अक्सर बाइक सवार फिसल जाते हैं।
नहीं चले ज्यादा दिन संकेतक- हाईवे पर पहले तो लंबे समय तक संकेतक नहीं लगाए गए। जब मामला उठा तो सड़क निर्माण कंपनी ने घटिया संकेतक लगा दिए। कुछ दिन में ही ये संकेतक टूट गए।
मोड़ को भूले अधिकारी- कब्रिस्तान वाले मोड़ पर सड़क निर्माण को लेकर विवाद था। प्रशासन के दखल के बाद यहां सड़क तो बन गई पर वह ज्यादा दिन नहीं टिक सकी। जल्दबाजी में बनी सड़क जल्द ही उखड़ भी गई।
पैचवर्क के लिए सड़क निर्माण कंपनी को निर्देश दिए हैं। जहां तक कब्रिस्तान तिराहे के सौंदर्यीकरण की बात है तो वरिष्ठ अधिकारियों से चर्चा की जाएगी। जेएस डामोर, प्रभारी, जिला प्रबंधक, एमपीआरडीसी
hin_Deva hin_Deva hin_Deva mai_Deva hin_Deva hin_Deva hin_Deva hin_Deva